सिंचाई विभाग ने जिले में अपने सौ बेलदारों को काम से हटा दिया गया है। ये सभी कर्मचारी विभाग ने आउट सोर्सिंग पर रखे थे। बेलदारों को काम से हटाने की वजह सिंचाई विभाग मुख्यालय के निर्देश और नहरों का क्लोजर 24 दिन की बजाए 32 दिन होने को कारण बताया गया है। तर्क है कि पानी चाल के समय ही बेलदारों की जरूरत होती है, जबकि प्रदेश की नहरों के वर्तमान शेड्यूल के अनुसार क्लोजर पीरियड 32 दिन का हो गया है। ऐसे में बेलदार मात्र 8 दिन काम करके पूरे महीने की तनख्वाह लेे रहे थे। सौ बेलदारों की तनख्वाह पर सिंचाई विभाग को लगभग हर माह 12 लाख रुपए खर्च करने पड़ रहे हैं। बीते छह महीने से बजट की कमी के चलते इनकी तनख्वाह भी बकाया चल रही है। वहीं हटाए गए बेलदारों के समर्थन में अब यूनियन आ गई है। यूनियन इन बेलदारों की बहाली पर अड़ गई है। मामले में यूनियन ने19 अप्रैल को सिंचाई भवन में धरना प्रदर्शन की चेतावनी दी है। यह निर्णय पीडब्ल्यूडी मैकेनिकल यूनियन संबद्ध सर्व कर्मचारी संघ की सोमवार को हुई गेट मीटिंग में किया गया।